GiliGold/VAD_KnessetCorpus huggingface dataset:
דב חנין: באופן מעשי מהרבה מאוד סיבות עם השנים החסינות שלנו הלכה והצטמצמה ובמובנים מסוימים היום המצב הוא שהרבה יותר גרוע להיות חבר כנסת מאשר אזרח רגיל – יותר קשה.
דב חנין: אם אתה חבר כנסת, אתה כפוף לכל מיני נורמות והחמרות שעל האזרח הרגיל לא חלות, ובכל זאת יש לנו עדיין מערכת מסוימת של הגנות שמאפשרות לנו לפעול בצורה ראויה במסגרת תפקידנו, ואחת ההגנות המרכזיות שנותרו היא הגנה שחשוב מאוד לא לכרסם בה, זו החסינות הזו מפני חיפוש.
דב חנין: לכן אני רוצה לומר לכל חברי הכנסת ולחברי חבר הכנסת סער, שאיני יודע מה הוא אמר במסגרת הדיון, אבל אני בטוח שעולה ברוחו של חבר הכנסת המנוח מנחם בגין, שהיה אחד האנשים שהגנו בצורה הנמרצת ביותר על חסינותם של חברי הכנסת, העמדה שלנו כוועדת כנסת צריכה להיות מאוד ברורה – אין אפשרות לפגוע בחסינות חברי הכנסת.
יעקב מרגי: ברוח הדברים שלך נקבע נוהל בשיתוף משרד ראש הממשלה, שלא פוגע בחסינות חברי הכנסת ומונע את החיפוש בחברי הכנסת.
יעקב מרגי: תוכל לעיין אחר כך בפרוטוקול.
יעקב מרגי: לכן אני מביא להצבעה.
אחמד טיבי: אני בעד שלא תהיה הצבעה.
גדעון סער: אני מסכים שלא צריכה להיות הצבעה.
גדעון סער: הובא פה נוהל של משרד ראש הממשלה.
גדעון סער: יש כאלה שיכולים להסתייג, אנו איננו יכולים לבוא מנקודת המוצא שלנו ולהצביע בעד הנוהל הפנימי של משרד ראש הממשלה.
אחמד טיבי: שיש בו פגיעה מסוימת בחסינות חברי הכנסת.
אחמד טיבי: זה לא הסכמה, מה שהיה – היו"ר הציג בפני הוועדה.
יעקב מרגי: אני מודיע לוועדה שרשמנו בפנינו את הדברים ואנו מצפים שמשרד ראש הממשלה יפעל לפי הנוהל ויכבד את חסינות חברי הכנסת.
יעקב מרגי: אני מתכבד לפתוח את ישיבת ועדת הכנסת שמספרה 148.
יעקב מרגי: על סדר-היום קביעת מסגרת הדיון להודעת ראש הממשלה עם פתיחת מושב החורף, לפי סעיף 34א(ג) לתקנון הכנסת, על פעילות הממשלה בתקופה שחלפה מאז המושב הקודם ועל תוכניות הממשלה למושב הקרוב.
יעקב מרגי: כמו כן, על סדר-היום קביעת מסגרת הדיון להצעות להביע אי-אמון בממשלה.
מאיר פרוש: האם היעדר חברי כנסת זוהי מחאה על כך שהתחילו את המושב - - - ?
יעקב מרגי: הייתי מגדיר את זה קשיי הסתגלות.
יעקב מרגי: אני מציע – ואני מבין שזה גם על-פי התקנון – לקיים דיון משולב בשני הנושאים, וכמו כן, בהצעות האי-אמון בממשלה לתת עשר דקות למציעים.
יורם מרציאנו: כבר יש הצעות אי-אמון, עוד לא התחלנו.
יורם מרציאנו: גדעון, לא נתַנוּ סיבות לאי-אמון.
יורם מרציאנו: גדעון סער: אנחנו שמענו שאהוד ברק אמר אתמול ש-2008 היא שנת המהפך.
יורם מרציאנו: אמרנו: אם אומר את זה שר בכיר בממשלה, אז 2008 היא שנת מהפך.
יורם מרציאנו: יורם מרציאנו: האמת שהייתי שם...
יורם מרציאנו: קריאות: - - - היו"ר יעקב מרגי: אם אתם רוצים, אני מוכן לפתוח דיון על מסגרת הדיון.
יצחק גלנטי: על מה?
יצחק גלנטי: על מהפך בליכוד?...
יצחק גלנטי: היו"ר יעקב מרגי: לא.
יצחק גלנטי: לפתוח דיון על קביעת מסגרת הדיון.
יואל חסון: אנחנו פשוט שואלים למה אי-אמון.
יואל חסון: כבר נתַנוּ סיבות לאי-אמון?
יואל חסון: אולי נבטל את האי-אמון, אולי נציע להגיע להסכמה.
מוחמד ברכה: מה, הממשלה שבתה כל ארבעת החודשים האלה ולא עשתה שום דבר?
יעקב מרגי: רבותי, אפילו לא שאלתם על מה האי-אמון.
יעקב מרגי: זה כל כך טריוויאלי, שאף אחד לא שאל על מה האי-אמון, אז אני קורא הנושאים.
יעקב מרגי: נסים זאב: אף פעם לא קרה שביום הראשון של המושב היתה הצעת אי-אמון.
יעקב מרגי: מוחמד ברכה: תמיד היה.
יעקב מרגי: נסים זאב: בפתיחת מושב היה מגיע הנשיא.
יעקב מרגי: איל ינון: הוא בא.
יעקב מרגי: גדעון סער: גם כשאתה היית באופוזיציה, זה היה.
יעקב מרגי: היו"ר יעקב מרגי: קודם כול, תמיד היה, ויש תקדימים לכך שהיו הצעות אי-אמון בישיבה הראשונה של המושב.
יעקב מרגי: אני קורא את הנושאים להצעות האי-אמון.
יעקב מרגי: ההצעה הראשונה: התוכנית המדינית המסוכנת של ראש הממשלה הכוללת גם את חלוקת ירושלים, של האיחוד הלאומי-מפד"ל-יהדות התורה; המועמד להרכיב את הממשלה הינו חבר הכנסת בנימין אלון.
יעקב מרגי: הצעה שנייה: הוויתורים חסרי האחריות של אולמרט בשיחות עם אבו מאזן, של הליכוד; המועמד להרכיב את הממשלה הינו חבר הכנסת בנימין נתניהו.
יעקב מרגי: הצעה שלישית: מדיניותה בתחום החברתי, הכלכלי והמדיני, של חד"ש-רע"מ-תע"ל-בל"ד; המועמד להרכיב את הממשלה הינו חבר הכנסת מוחמד ברכה.
יעקב מרגי: הצעה רביעית: התנהלותה בתחום החברתי, הכלכלי והמדיני, של מרץ-יחד; המועמד להרכיב את הממשלה הינו חבר הכנסת יוסי ביילין.
יעקב מרגי: כפי שהצעתי, הדיון יהיה משולב – עשר דקות למציעים וחמש דקות לכל סיעה.
יעקב מרגי: נסים זאב: סליחה, אולי נקיים הצבעה ראשונה אם בכלל לקיים את הדיון הזה ביום הראשון של פתיחת המושב.
יעקב מרגי: היו"ר יעקב מרגי: זה לא עומד על הפרק.
יעקב מרגי: תגיש בקשה לשינוי.
יעקב מרגי: נסים זאב: האם ועדת הכנסת מורשית.
יעקב מרגי: תגיש בקשה לשינוי התקנון.
יעקב מרגי: נסים זאב: היועצת המשפטית, אני רוצה לשמוע האם אנחנו יכולים להצביע אם בכלל לקיים דיון בפתיחת המושב באי-אמון.
יעקב מרגי: בעבר זה לא היה כך, לא זכור לי.
יעקב מרגי: היו"ר יעקב מרגי: זכור.
יעקב מרגי: מוחמד ברכה: גם סיעת ש"ס הגישה הצעת אי-אמון כשהיתה באופוזיציה.
יעקב מרגי: נסים זאב: לא ביום הראשון של המושב.
יעקב מרגי: מוחמד ברכה: ביום הראשון.
יעקב מרגי: היו"ר יעקב מרגי: במושב הקודם, זה היה ביום הראשון.
יעקב מרגי: רבותי, אני מעלה את זה להצבעה.
יעקב מרגי: קריאה: - - -
יעקב מרגי: אין סמכות לוועדת הכנסת.
יעקב מרגי: נסים זאב: איפה ההחלטה שהנשיא בא ומברך בפתיחת מושב החורף?
יעקב מרגי: היתה החלטה.
יעקב מרגי: היו"ר יעקב מרגי: זה מובא בתקנון.
יעקב מרגי: נסים זאב: אני רוצה לדעת אם הוא בא לברך אותנו או לא.
יעקב מרגי: היו"ר יעקב מרגי: חבר הכנסת זאב, סיימת את המכסה.
יעקב מרגי: למרות שהינך חבר לסיעה וחבר טוב שלי לסיעה, מרגע זה אין לך רשות דיבור.
יעקב מרגי: אני קורא את סעיף 34א(ב) לתקנון: "נשיא המדינה רשאי לפתוח את ישיבת הכנסת הראשונה בכל מושב של הכנסת".
יעקב מרגי: עד כאן, חסל סדר בנושא הזה.
יעקב מרגי: אני מעלה להצבעה את הצעתי למסגרת הדיון.
יצחק גלנטי: יש לי הצעה לשינוי הצעתך בנושא הזמנים.
יצחק גלנטי: האם זה חייב להיות עשר דקות?
יצחק גלנטי: מוחמד ברכה: חייב – לפי התקנון.
יצחק גלנטי: היו"ר יעקב מרגי: מי בעד מסגרת הדיון כפי שהצעתי?
יצחק גלנטי: מי נגד?
יצחק גלנטי: מי נמנע?
יצחק גלנטי: נסים זאב: אני לא מצביע.
יצחק גלנטי: היו"ר יעקב מרגי: תימנע.
יצחק גלנטי: מצדי, אתה יכול להתנגד.
יצחק גלנטי: נסים זאב: אני בכלל נגד כל ההחלטה.
יצחק גלנטי: ה צ ב ע ה בעד – 8 נגד – 1 נמנעים – אין ההצעה למסגרת דיון משולב – עשר דקות למציעים וחמש דקות לכל סיעה – נתקבלה.
יעקב מרגי: בעד מסגרת הדיון – 8, נגד – 1, אין נמנעים.
יעקב מרגי: אני מודיע שמסגרת הדיון נקבעה לעשר דקות למציעים וחמש דקות למשיבים, כאשר הדיון הוא דיון משולב.
יעקב מרגי: לפני שאני נועל את ישיבת ועדת הכנסת, אני מברך את חברי הכנסת המוסלמים בחג הרמדאן.
יעקב מרגי: אני מתכבד לפתוח את ישיבת ועדת הכנסת, ישיבה מס' 149.
יעקב מרגי: על סדר-היום ערעורים על החלטת יו"ר הכנסת והסגנים שלא לאשר דחיפות הצעות לסדר-היום.
יעקב מרגי: ערעור ראשון הוא של חברת הכנסת שלי יחימוביץ בנושא קריאתו של השר לביטחון פנים שלא לחקור ראשי ממשלה מכהנים.
יעקב מרגי: חברת הכנסת יחימוביץ תנמק.
שלי יחימוביץ': אדוני היושב-ראש, אנחנו עוסקים כאן בסוגיה שמעסיקה את הציבור והיא חשובה ומהותית לשלטון החוק במדינת ישראל.
שלי יחימוביץ': אנחנו עוסקים בחקירות שמתנהלות נגד ראש הממשלה בשעה זאת ממש.
שלי יחימוביץ': ראש הממשלה נחקר עכשיו על-ידי חוקרי הממשלה.
שלי יחימוביץ': מתנהל דיון בסוגיה האם ראש ממשלה הוא מורם מעם ואסור שייחקר בזמן כהונתו, או לחילופין הוא כאחד האדם במדינה ששוויון בפני החוק הוא אחד הערכים המרכזיים בה.
שלי יחימוביץ': הדיון הזה הוא דיון שמותר שיתקיים, אבל ברגע שמגיע שר לביטחון פנים ומצהיר הצהרה נחרצת שאל לו לראש ממשלה להיחקר במהלך כהונתו, יש בכך הרבה יותר מדיון ציבורי בעלמא, אלא בעצם אמירה שאי-אפשר להתעלם ממנה כלפי משטרת ישראל, שאנשיה וקידומם כפופים לשר לביטחון פנים.
שלי יחימוביץ': במהלך חקירה ממש, כשנשמעת אמירה כזאת מפי שר לביטחון פנים, יש לזה משמעות מרחיקת לכת.
שלי יחימוביץ': גם כאן אני אומרת שזה ראוי לדיון.
שלי יחימוביץ': בעיני זה בלתי לגיטימי לחלוטין, זאת אמירה חמורה שמסכנת את תקינות החקירה שמתנהלת נגד ראש הממשלה.
שלי יחימוביץ': אבל לכל הפחות מדובר בסוגיה לדיון, גם אם אני לא צודקת.
שלי יחימוביץ': אין דבר יותר לגיטימי מלדון על הנושא הזה במליאת הכנסת.
שלי יחימוביץ': גם אם מישהו חולק על עמדתי, הוא מוזמן לבוא ולומר את דעתו.
שלי יחימוביץ': לא בפעם הראשונה יש לי תחושה, ואני מתנצלת מראש בפני חבריי בנשיאות הכנסת, שהם אנשים טובים וראויים, שבהשראת יושבת-ראש הכנסת, שאולי מחויבותה לקואליציה ולראש הממשלה לפעמים גבוהה מהמחויבות שיש לה לכנסת שהיא עומדת בראשה, מתקבלות החלטות שהן בניגוד לטובת הכנסת, בניגוד לטובת הציבור, וגם בניגוד לעבודתנו התקינה כחברי כנסת.
שלי יחימוביץ': אני מבקשת מחבריי בוועדת הכנסת לאפשר את הדיון הזה במליאה, בלי שום קשר לעמדתם בסוגיה הזאת.
שלי יחימוביץ': אני חושבת שאין חולק על כך שמדובר בסוגיה חשובה וראויה לדיון.
יעקב מרגי: באותו נושא, ערעורו של חבר הכנסת גדעון סער.
גדעון סער: ההצעה של השר לביטחון פנים, שבאה ימים ספורים לפני חקירתו של ראש הממשלה שמתקיימת כעת, נועדה לא לחקירות אי-שם בעתיד, היא נועדה לשתק את השוטרים.
גדעון סער: החלטת הנשיאות מאתמול היא החלטה שנועדה לשתק את הכנסת.
גדעון סער: היא באה ומלמדת אותנו שנשיאות הכנסת רואה את עצמה כצנזור פוליטי, ואני שואל את חברי הקואליציה: האם אתם רוצים לתת לזה יד?
גדעון סער: האם אתם רוצים להיות חותמת גומי להפיכת מדינת ישראל לרפובליקת בננות?
גדעון סער: האם אתם רוצים למנוע מהבית הזה לעסוק בנושאים הכי קריטיים שהציבור מתעניין בהם, שהדיון הציבורי מתקיים בהם בכלי התקשורת?
גדעון סער: ההחלטה של הנשיאות, שדרך אגב, לי נמסר על-ידי חברי נשיאות שבכלל לא דנו בה, לא התקיים בה דיון בכלל, היא החלטה מבזה, ואני מציע לוועדת הכנסת להפוך אותה.
יעקב מרגי: עמדת הנשיאות, חבר הכנסת מגלי והבה, סגן יושבת-ראש הכנסת.
מגלי והבה: אדוני היושב-ראש, אני רוצה לענות גם כסגן יושבת-ראש הכנסת וחבר הנשיאות, וגם להתייחס אחר כך לדברים שנאמרו על-ידי חבריי כחבר הכנסת מן השורה.
מגלי והבה: אני שמח שחברי הכנסת חזרו עם מרץ ורצון לעבודה והכינו לנו הצעות לסדר מעל הממוצע.
מגלי והבה: כאשר שקלנו את הנושאים שיידונו, בחרנו חמישה נושאים, ומייד נגיע להצעות שיש עליהן ערעור.
מגלי והבה: האם הנושא של שביתת המורים הוא לא חשוב?
מגלי והבה: נרשמו שם כמעט כל סיעות הבית.
לימור לבנת: שרת החינוך חושבת שלא, עובדה שהיא נסעה.
מגלי והבה: היו לנו המון הצעות חשובות לסדר-היום, והיתה לנו התלבטות האם לאשר.
מגלי והבה: אם נאשר, נצטרך להישאר ביום רביעי לאין-סוף דיונים.
מגלי והבה: כאשר שקלנו, בחרנו את חמישה-שישה הנושאים הבוערים באמת.
מגלי והבה: אני מציע שחברי הכנסת יראו מה שאישרנו.
מגלי והבה: צר לי שגדעון סער, שהיה חבר הנשיאות בעבר, מטיל דופי בחברי הנשיאות, שיש בהם נציג גם מהמפלגה שלו.
שלי יחימוביץ': הצעה לסדר זה לא קואליציה ואופוזיציה.
גדעון סער: אתה מדבר כנציג הנשיאות?
מגלי והבה: אמרתי בפתח הדברים שלי, שאני עונה גם לגופו של עניין מטעם הנשיאות וגם כחבר כנסת מן המניין.
מגלי והבה: בעקבות הביקורת של חברי הכנסת אנחנו משתדלים לדון בכל ההצעות, וזאת השמצה להגיד שלא הסתכלנו ולא קראנו את כל ההצעות.
מגלי והבה: אחרי שסגרנו את הרשימה היתה הצעה בנושא הסיכונים שקורים בשדה התעופה.
מגלי והבה: האם הנושא הזה לא חשוב?
קולט אביטל: אישרנו את זה.
מגלי והבה: כל האישורים שהתקבלו היו על דעת הנשיאות ונתנו ביטוי למרב הנושאים החשובים שעל הפרק.
מגלי והבה: אנחנו לא יכולים לענות לכל הבקשות ולכל הדרישות, ולכן אני מבקש מחבריי להתחשב, אלא אם נתחיל לעבוד עד אחרי חצות.
מגלי והבה: אני זוכר את חבר הכנסת ריבלין, בהיותי אזרח, שעבדתם עד אחרי חצות.
מגלי והבה: אז בבקשה, בואו נשנה את לוחות הזמנים.
ראובן ריבלין: המשכורת של חברי הכנסת היא גלובאלית.
ראובן ריבלין: אין שעות נוספות.
מגלי והבה: אבל אני רואה שאחרי 20:00 כבר יש בעיה.
מגלי והבה: לכן אני אומר שאנחנו מבקשים להסתפק במה שאישרנו ולא לאשר עוד הצעות, וכך אני מצפה שננהג.
מגלי והבה: אני מבקש לא להטיל דופי.
מגלי והבה: זה לא בהשראת יושבת-ראש הכנסת.
מגלי והבה: היו"ר יעקב מרגי: חברת הכנסת שלי יחימוביץ, אני אוריד את הנושא מסדר-היום.
מגלי והבה: אני לא יכול כך.
מגלי והבה: תראו מה אתם עושים.
שלי יחימוביץ': תראה מה הם עושים, איזו התגייסות לטובת ראש הממשלה.
יעקב מרגי: בינתיים מי שמגייסת זאת את, וזה טוב, אבל רק בשקט.
מגלי והבה: אדוני היושב-ראש, יש פה כמה מחברי הנשיאות שמכהנים שם ומקבלים החלטות.
מגלי והבה: אני מבקש לא להטיל בהם דופי.
מגלי והבה: אנחנו לא עובדים לא בהשראת היושבת-ראש ולא בהשראת חברי הכנסת ולא בהשראת אף אחד.
מגלי והבה: אנחנו עובדים לגופו של עניין, וכך אנחנו דנים בכל הצעה לסדר.
מגלי והבה: להיפך, לנושאים החשובים שעלו על הפרק השתדלנו להיענות.
מגלי והבה: לכן אני מבקש לדחות את הערעור הזה.
מגלי והבה: אני רוצה להתייחס לנושא השני שהעלו חברת הכנסת שלי יחימוביץ וחבר הכנסת סער.
מגלי והבה: הם הציגו לנו צד אחד של העניין.
מגלי והבה: שמעתי את השר לביטחון פנים.
מגלי והבה: כשהוא דיבר על חקירות ראש הממשלה, הוא לא התכוון לראש הממשלה הנוכחי והוא סייג את הדברים שלו.
מגלי והבה: הוא התייחס להצעה של חלק מאלה שמאמינים שצריך לתת לראש ממשלה לכהן בתקופת כהונתו.
גדעון סער: לזה בדיוק הוא התכוון.
גדעון סער: כל מי שקורא עיתונים הבין את זה.
מגלי והבה: אתה תמיד מבין יותר מכולם.
מגלי והבה: לחברת הכנסת יחימוביץ יש קשרים טובים עם גלי צה"ל.
מגלי והבה: קחי את הקלטת, קחי את דברי השר לביטחון פנים ותקשיבי להם.
מגלי והבה: הוא אמר פעמיים שהוא מתכוון ללכת עם עוד גורמים להצעת חוק שתהיה במודל הצרפתי, רק אחרי שראש ממשלה יסיים את הקדנציה שלו, ולא משנה מי זה יהיה, אז יתחילו בחקירה.
מגלי והבה: הוא לא התכוון לחקירות האלה.
מגלי והבה: גברתי, זאת לא הפעם הראשונה שאני שומע אותך.
מגלי והבה: את יכולה להביע את עמדתך, את חלק מהקואליציה.
שלי יחימוביץ': אני חלק ממדינת שלטון החוק במדינת ישראל.
מגלי והבה: יושב-ראש המפלגה שלך כשעמד בראש הממשלה נחקר והיה חשוד.
מגלי והבה: ראש הממשלה בנימין נתניהו נחקר והיה חשוד.
שלי יחימוביץ': אף אחד מהם לא ניהל הסטה כזאת נגד שלטון החוק.
שלי יחימוביץ': צריך לקיים את הדיון הזה במליאה.
יעקב מרגי: אני אנעל את הישיבה.
יעקב מרגי: מרגע זה אם תהיה הפרעה אני אנעל את הישיבה ולא יהיה דיון.
יעקב מרגי: חבר הכנסת והבה, הבעת את עמדת הנשיאות, תסיים בבקשה.
מגלי והבה: כדאי לשמוע את מה שאמר חבר הכנסת דיכטר.
יעקב מרגי: נשמע את יושב-ראש הקואליציה ונעבור להצבעה.
גדעון סער: זה נוהל חדש?
יעקב מרגי: זאת פריבילגיה שמוקנית לי ואני מנצל אותה.
אלי אפללו: אדוני היושב-ראש, חברי כנסת נכבדים, בוועדת הנשיאות יושבים חלק גדול מהחברים מכל הנשיאות, וזה מה שהתקבל.
אלי אפללו: לא קיימו דיון בהצעה הזאת.
אלי אפללו: אני חושב שבאופן עקרוני לנו אין התנגדות.
אלי אפללו: אני חושב שלא צריכה להיות לנו התנגדות לדיון עצמו.
אלי אפללו: אבל אני מבקש לתקן את חברת הכנסת יחימוביץ, ידידתי, בקשר למה שאמרה לגבי דליה איציק.
אלי אפללו: אני חושב שזה לא ראוי לומר על יושבת-ראש הכנסת את המלים האלה.
אלי אפללו: בעניין המהות, באופן כללי אנחנו לא מתנגדים שיהיה דיון בעניין הזה.
אלי אפללו: זה לגיטימי.
אלי אפללו: למרות שיש לנו פה רוב לדחות אותו, ואני רואה אותו עכשיו, אנחנו לא נתנגד לדיון עצמו.
אלי אפללו: אבל אני חושב שהאמירה כמו שאת אומרת, רצוי היה לא לומר אותה.
שלי יחימוביץ': אני מעריכה מאוד את ההודעה שלך.
יעקב מרגי: לי יש הודעה כרגע.
יעקב מרגי: מלשכת השר דיכטר פנו בבקשה למזכירות וביקשו שהנושא לא יעלה ביום רביעי הקרוב, כי הוא שוהה בחו"ל והוא רוצה להסביר בעצמו.
גדעון סער: שיחזור לארץ וישיב.
גדעון סער: אנחנו נעמוד על כך שזה יהיה השבוע, יום אחרי חקירת ראש הממשלה.
יעקב מרגי: מה אכפת לך אם זה יהיה בשבוע הבא?
גדעון סער: שרת החינוך יוצאת כשיש שביתת מורים, השר לביטחון פנים אומר כזה דבר ויוצא.
גדעון סער: שיישארו בארץ קצת.
שלי יחימוביץ': אני מוכנה לדחות את זה ליום שני.
ראובן ריבלין: שיאשרו את הנושא, ואתה תקבע אחר כך מתי יהיה הדיון.
מיכאל מלכיאור: צריך לקבל את הבקשה הזאת.
משה שרוני: גדעון, תתפשר על יום שני.
גדעון סער: אני מקבל את ההצעה בעניין יום שני.
יעקב מרגי: אנחנו נביא את זה להצבעה.
יעקב מרגי: אם זה יאושר, זה יובא לדיון בשבוע הבא, לפי בקשתו של השר דיכטר.
יעקב מרגי: מי בעד אישור הערעור?
יעקב מרגי: ה צ ב ע ה בעד – 17 נגד – אין 17 בעד, אין מתנגדים.
יעקב מרגי: שני הערעורים יחד, של חברת הכנסת יחימוביץ ושל חבר הכנסת סער התקבלו והם יידונו בשבוע הבא.
גדעון סער: אני מברך את הקואליציה על שינוי עמדתם.
יעקב מרגי: אני מקווה שלא תערער על התוצאות כי לא קיימתי הצבעה שמית.
יעקב מרגי: הנושא הבא בסדר-היום הוא ערעורו של חבר הכנסת מאיר פרוש בנושא הסלמה בדרום, קטיושה על נתיבות.
יעקב מרגי: בבקשה, חבר הכנסת הרב פרוש.
מאיר פרוש: אדוני היושב-ראש, חברי הכנסת, קרה דבר בישראל.
מאיר פרוש: לא שזה מפתיע אותנו, כי כולנו יודעים באיזו סיטואציה אנחנו נמצאים ושהדבר הזה היה יכול לקרות במוקדם או במאוחר.
מאיר פרוש: אבל השבוע קרה משהו שלא היה עד היום.
מאיר פרוש: אם עד היום היה לנו מה שקרוי "יישובי עוטף עזה", שהממשלה בקושי יודעת איך להתמודד או לא להתמודד עם הנושא הזה, נחתה קטיושה מסוג זה שהחיזבאללה השתמש בו במלחמה השנייה בלבנון על נתיבות.
מאיר פרוש: לראשונה נופלת קטיושה בנתיבות.
יעקב מרגי: אני יכול לספר לך אישית שזאת לא פעם ראשונה.
מאיר פרוש: היו קסאמים, לא קטיושות.
מאיר פרוש: אנחנו יודעים שזה יכול להגיע לטווח של 25-20 ק"מ, דהיינו אנחנו צפויים להיות במצב שלא ירחק היום – הלוואי שהיום הזה ירחק מאוד – וגם אשדוד ועוד ועוד מקומות, ונתקרב למרכז הארץ.
מאיר פרוש: אני לא חושב שכאשר קורה דבר כזה, ואם הוא קורה לראשונה, כשסוג כזה של קטיושות נופל בארץ, נכון שלא נתייחס לנושא הזה.
מאיר פרוש: לכן אני מבקש שוועדת הכנסת תאשר את העניין הזה.
יעקב מרגי: עמדת הנשיאות, בבקשה.
מגלי והבה: נימקתי את הדברים גם לגבי ההצעות הקודמות.
מגלי והבה: לקחנו את סדר העדיפויות שנראה לנו כנשיאות, ולא נוסיף בכל פעם שיש ערעור.
מגלי והבה: הנושא חשוב.
יעקב מרגי: אני מפנה את תשומת לבכם, כי הדברים נאמרו גם במושב הקודם.
יעקב מרגי: ביום רביעי תמיד יהיו נושאים שייפלטו מתוך המכסה, למרות שהנושא חשוב.
מאיר פרוש: אבל לא נושא מהסוג הזה.
ראובן ריבלין: התפקיד של הוועדה בערעורים הוא קודם כל למנוע צנזורה מהנשיאות.
ראובן ריבלין: למרות שלא עולה בדעתי שהנשיאות תעשה צנזורה.
ראובן ריבלין: הוועדה בכל מקרה צריכה לדון כאשר יש טרוניה או הטחת חשד שהרוב בנשיאות נהג מידה של צנזורה.
ראובן ריבלין: זה תפקיד הוועדה, והוועדה יכולה לאשר.
ראובן ריבלין: אבל כבר הצעתי לפני שנה שבכל פעם שלא יהיה עניין של צנזורה, אלא יבקשו בקשה כפי שביקשו פה, חבר הכנסת פרוש יצטרך לומר לוועדה איזה נושא יירד.
גדעון סער: אבל לא קיבלו את הצעתך.
ראובן ריבלין: כל עוד לא תשנו את התקנון הזה, התקנון מאפשר להצביע וההצבעה היא פוליטית.
ראובן ריבלין: אם לא תשיגו רוב, אנחנו נעביר את כל ההצעות.
יעקב מרגי: גדעון, אתה מוחזק אצל כולנו כיהודי חכם.
יעקב מרגי: בחוסר רגישות אמרת "נו, באמת" ליושב-ראש הקודם, וזה יכול להתפרש כביכול שהוא היה מצנזר.
יעקב מרגי: וכי חבר הכנסת ריבלין היה מצנזר?
ראובן ריבלין: תשאל את סגן היושב-ראש דאז ברכה אם צנזרתי פעם אחת.
גדעון סער: לחבר הכנסת ריבלין יש גישה מסוימת לנושא הפרלמנטרי ולנושא חופש הביטוי, שלא בהכרח כל מי שבא לפניו או אחריו מחזיק באותה גישה.
יעקב מרגי: אני מקבל את ההבהרה שלך, וחזקה עלי שגם מי שבא אחריו לא מצנזר ולא היה ניסיון של צנזור.
יעקב מרגי: חבל שהנושא עלה.
יעקב מרגי: חבר הכנסת אלי אפללו, בבקשה.
אלי אפללו: גדעון ידידי, הרי אתה ואני משוכנעים שיושבת-ראש הכנסת נוהגת כראוי.
גדעון סער: אנחנו מדברים על החלטת נשיאות, לא נושא פרסונאלי.
אלי אפללו: אבל כולנו יודעים למה מתכוונים, אנחנו לא שיכורים.
אלי אפללו: אין שום מגמה ואין שום דבר.
אלי אפללו: אני יושב פה כיושב-ראש הקואליציה ואני תומך בעמדות האלה, כך שאתה רואה שאין לנו שום דבר שהוא מגמתי.
אלי אפללו: להיפך, גם אני תומך בעמדה של חבר הכנסת פרוש להביא את זה לדיון.
גדעון סער: הייתי יותר רגוע אם היית יושב בנשיאות, אדוני.
אלי אפללו: ישבתי גם אתם.
יעקב מרגי: בשבוע הראשון של המושב נהנה ממידת החסד והרחמים של יו"ר הקואליציה.
יעקב מרגי: אבל לעבודתה התקינה של הכנסת זה לא בריא שנחרוג מהמכסות שבוע אחר שבוע.
קולט אביטל: כל אחד מאתנו חזר עם הרבה רצון להביא דברים לדיון.
קולט אביטל: גם אני הגשתי נושא, וגם הנושא שלי לא אושר.
קולט אביטל: אני לא חושבת שזה נעשה מתוך איזשהו רצון נגדי.
קולט אביטל: אני חושבת שמכל מכלול הנושאים, בדקנו והיו נושאים מעט יותר דחופים.
קולט אביטל: יש נושאים שבהגדרתם הם פחות דחופים.
קולט אביטל: חבר הכנסת סער, ישבנו יחד בנשיאות.
קולט אביטל: אני חושבת שאתה מודע בדיוק לשיקולים שקיימים כשבודקים אם נושא יכול להביא לידי שינוי או לא.
קולט אביטל: אם מביאים דיון כדי לעצור סחף או למנוע שביתה, זה אחרת.
גדעון סער: אולי אהוד ברק סוף-סוף ידאג ל...
קולט אביטל: אני בטוחה שאהוד ברק ישמח לשמוע את זה, וזה מיותר לגמרי.
קולט אביטל: אבל אין שום צורך להפוך את זה לעניין של צנזורה, כי גם אושרו נושאים שלא בדיוק נוחים למשכן.
יעקב מרגי: מי בעד אישור ערעורו של חבר הכנסת פרוש?
יעקב מרגי: ה צ ב ע ה בעד – 10 נגד – 2 נמנעים – אין 10 בעד, שני מתנגדים, אין נמנעים.
יעקב מרגי: ערעורו של הרב פרוש אושר.
יעקב מרגי: בקשת יו"ר ועדת החוקה, חוק ומשפט להעברת הצעת חוק ההוצאה לפועל (תיקון – מניעת פגיעה במוסד חינוכי), התשס"ו-2006, מוועדת החינוך לדיון בוועדת הפנים והגנת הסביבה
יעקב מרגי: הנושא הבא הוא בקשת יו"ר ועדת החוקה, חוק ומשפט להעברת הצעת חוק ההוצאה לפועל (תיקון – מניעת פגיעה במוסד חינוכי), התשס"ו-2006, מוועדת החינוך לדיון בוועדת הפנים והגנת הסביבה.
יעקב מרגי: הבקשה הנה בהסכמת שני יושבי-הראש.
יעקב מרגי: יש מי שרוצה להסביר?
יעקב מרגי: ה צ ב ע ה בעד – רוב נגד – אין נמנעים – אין בקשתו של יושב-ראש ועדת החוקה, חוק ומשפט אושרה.
יעקב מרגי: בקשת יו"ר ועדת החוקה, חוק ומשפט למיזוג הצעות החוק הבאות: א.
יעקב מרגי: הצעת חוק הקאדים (תיקון מס' 4)(כללי אתיקה לקאדים), התשס"ז-2007 (הצ"ח 299).
יעקב מרגי: הצעת חוק כללי אתיקה לקאדים וקאדים מד'הב (תיקוני חקיקה), התשס"ז-2007 (הצ"ח פ/17/2070).
יעקב מרגי: הצעת חוק כללי אתיקה לקאדים וקאדים מד'הב (תיקוני חקיקה), התשס"ז-2007 (הצ"ח פ/17/2149)
יעקב מרגי: הנושא הבא על סדר-היום הוא בקשת יו"ר ועדת החוקה, חוק ומשפט למיזוג הצעות החוק הבאות: א.
יעקב מרגי: הצעת חוק כללי אתיקה לקאדים וקאדים מד'הב (תיקוני חקיקה), התשס"ז-2007 (הצ"ח פ/17/2149).
עו"ד ארבל אסטרחן: מדובר בהצעת חוק שעברה קריאה ראשונה ושתי הצעות חוק שעברו לדיון מוקדם.
עו"ד ארבל אסטרחן: תקנון הכנסת מאפשר לוועדה להחליט שהיא מבקשת להכין לקריאה שנייה ולקריאה שלישית הצעת חוק אחת.
עו"ד ארבל אסטרחן: דרך אגב, מדובר בהצעות שהן באותו נושא, ונדרש אישור של ועדת הכנסת.
יעקב מרגי: ה צ ב ע ה בעד – 6 נגד – אין נמנעים – אין 6 בעד, אין מתנגדים, אין נמנעים.
יעקב מרגי: בקשתו של יושב-ראש ועדת החוקה למיזוג הצעות החוק שמנינו אושרה.
יעקב מרגי: תם סדר-היום.
יעקב מרגי: אני מתכבד לפתוח את ישיבת ועדת הכנסת, ישיבה מספר 150, כשעל סדר-היום קביעת מסגרת הדיון להצעות להביע אי-אמון בממשלה.
יעקב מרגי: ההצעות שהוגשו הינן: א.
יעקב מרגי: הסכנה להרס מוסדות התורה והישיבות לנוכח הקיצוצים חסרי התקדים בתקציביהם, של יהדות התורה-איחוד לאומי-מפד"ל.
יעקב מרגי: הצעת האי-אמון השנייה בנושא: השביתה במערכת החינוך והחשש לאי-פתיחת שנת הלימודים באוניברסיטאות, של מרץ-יחד-רע"מ-תע"ל-חד"ש-בל"ד.
יעקב מרגי: ההצעה השלישית בנושא: קריסה במערכת החינוך, של הליכוד.
יעקב מרגי: ההצעות יידונו בישיבת הכנסת היום, יום שני, במסגרת דיון משולב.
יעקב מרגי: ההצעה שלנו – כפי שהסכמנו עליה בין האופוזיציה לקואליציה – היא למסגרת דיון של עשר דקות למציעים ושלוש דקות לכל סיעה.
יעקב מרגי: מי בעד מסגרת הדיון כפי שהצעתי?
יעקב מרגי: ה צ ב ע ה בעד – פה אחד
יעקב מרגי: מסגרת הדיון אושרה פה אחד.
יעקב מרגי: כפי שאמרנו, עשר דקות למציעים ושלוש דקות לכל סיעה.
יעקב מרגי: אני עדיין לא נועל את הישיבה.
יעקב מרגי: קולט אביטל: אני רוצה לציין – לפרוטוקול או שלא לפרוטוקול – שבמסגרת תוכנית חדשה של גבי גזית על שלוש או ארבע פרשיות, שצריך לנחש מי דובר אמת, הופיע חבר הכנסת אחמד טיבי והציל את כבודו של חבר הכנסת, בדרך כלל, כי הוא הסביר שחבר כנסת לא יכול לשקר.
יעקב מרגי: אני רוצה להציע – באופן יוצא דופן – שאנחנו נודה לחבר הכנסת טיבי על הופעתו.
יעקב מרגי: היו"ר יעקב מרגי: אבל בינתיים שלפו מדברי הימים של הכנסת כמה פעמים חבר הכנסת אחמד טיבי קרא לחבר כנסת שקרן.
יעקב מרגי: אחמד טיבי: כאשר אחרים משקרים, אני בא ומציל את כבודם, מעלה את קרנה של הכנסת.
יעקב מרגי: אגב, מה שחשוב הוא שהציבור אמר מראש שאני לא דובר אמת.
יעקב מרגי: מראש.
יעקב מרגי: מה שעוד חשוב היתה הערתו של ששי גז, שאמר שהציבור הוא גזעני – הוא אמר כך רק בגלל זהותו של הדובר.
יעקב מרגי: עד כאן, חסל סדר.
יעקב מרגי: לעניין התקציב – כדאי שתעדכנו את הסיעות.
יעקב מרגי: אם הממשלה תביא את חוק ההסדרים, ביום רביעי הדיון ייחתך בשעה 16:00, ומשעה זו יחל דיון משולב על התקציב וחוק ההסדרים, שיסתיים בשעה 23:00 בלילה.
יואל חסון: האם אתה מוכן לחזור על הזמנים בבקשה?
יואל חסון: אתי בן-יוסף: צריך לקבוע את זה מחר.
יואל חסון: איל ינון: זה לא הונח עדיין על שולחן הכנסת.
יעקב מרגי: אני מציין זאת רק כעדכון, כדי שהחברים ייערכו בסיעות.
יעקב מרגי: התוכנית המקורית היא שיתקיים המשך דיון למחרת, יום חמישי, משעה 10:00 עד השעה 12:00, כאשר בשעה 12:00 תיערך הצבעה.
יעקב מרגי: קולט אביטל: למה ביום חמישי?
יעקב מרגי: אורי אריאל: ביום חמישי קוראים בתורה.
יעקב מרגי: מספר חברים הביעו תמיהה מדוע צריך להתכנס ביום חמישי, הרי מדובר בסך הכול בדיון בקריאה ראשונה – המאבק האמיתי הוא על חוק ההסדרים – למה צריך את יום חמישי, להביא לכאן מנגנון רחב, עלויות, כאשר מדובר על שלוש שעות של דיוני סרק, שיכול להיות אפילו שיסתיימו ביום רביעי.
יעקב מרגי: קריאה: למה שלוש שעות?
יעקב מרגי: מדובר על שעתיים.
יעקב מרגי: הצבעה בקריאה ראשונה זה דקה.
יעקב מרגי: היו"ר יעקב מרגי: עלתה אפשרות שכל הנואמים יסיימו ביום רביעי, ולמה צריך להתכנס ביום חמישי.
יעקב מרגי: לכן, יושב-ראש האופוזיציה לקח על עצמו לבדוק עם סיעות האופוזיציה אם הן מוכנות לרכז את הדיון וההצבעה ליום רביעי.
יעקב מרגי: תאמרו את זה בסיעות.
אחמד טיבי: נדיה חילו היא ערביה, אבל היא לא באופוזיציה.
אחמד טיבי: למה פנית אליה?
אחמד טיבי: בגלל שהיא ערביה, אז היא באופוזיציה?
אחמד טיבי: אופוזיציה זה פה.
אחמד טיבי: קריאות: - - - היו"ר יעקב מרגי: חבר הכנסת אחמד טיבי, אתה לא מותיר לי ברירה אלא להשיב.
אחמד טיבי: קשה לי להתרגל לחברת הכנסת נדיה חילו בתור חברת קואליציה, כי בהצבעות היא לרוב די עצמאית במפלגה שלה.
יואל חסון: אני רוצה להגן על חברת הכנסת חילו, שמצביעה עם הקואליציה כל הזמן.
יואל חסון: אחמד טיבי: תמשיך להגן עליה, והיא לא תחזור בקדנציה הבאה.
יואל חסון: היו"ר יעקב מרגי: רבותי, במשך היום נקבל את תשובת האופוזיציה לגבי הסכמתה, ונפרסם זאת.
יואל חסון: סיעות הקואליציה - נתאם בינינו כמה ידברו ואיך ידברו.
יואל חסון: בכל מקרה, זה יבוא לוועדת הכנסת לקביעת מסגרות.
יואל חסון: לתשומת לבכם – ישיבת הכנסת מתחילה היום בשעה 15:00 – ישיבה מיוחדת לזכרו של גנדי.
יואל חסון: חברי הכנסת מתבקשים לכבד את הישיבה בנוכחותם.
יואל חסון: אני מודה לכל החברים.
יואל חסון: הישיבה נעולה.
יעקב מרגי: אני מתכבד לפתוח את ישיבת ועדת הכנסת, ישיבה מס' 151.
יעקב מרגי: הנושא הראשון: קביעת הוועדה לדיון בהצעת חוק עבודת נשים (תיקון – הזכות להיעדר), התשס"ז-2007, (פ/2544/17) של חברי הכנסת גדעון סער ומרינה סולודקין.
יעקב מרגי: הכנסת החליטה, בישיבתה, להטיל על ועדת הכנסת לקבוע את הוועדה שתדון בהצעת חוק עבודת נשים, של חברי הכנסת גדעון סער ומרינה סולודקין.